
Diu non est, cum in Iuridica Facultate apud Pontiflcii Seminarii 
Eomani Schplas, tanquam scholasticae exercitationis materia, pro- 
posita fuit dissertatio « de Tempore», qui novus titulus in novo Co- 
dice apparet. 

Ut notum est, e meis condiscipulis, nullus argumentum hoc per- 
tractare voluit, utpote quod in iuridicis disciplinis novitatem' saperet ; 
fortasse etiam, ut opinor, ob aliam causam a tali lucubratione omnes 
abstinuerunt, eo quia notissima Doctoris Augustini verba recogita- 
bant : « Quid est ergo tempus ? Si nemo ex me quaerat, scio ; si 
quaerenti explicare velim, nescio » (2). 

Ast ego prae ceteris audentior, immo (quid ni fatear?) magis 
temerarius (si tamen temeritas dici potest ipsa obedientia et docili- 
tas enixis et instantibus hortationibus venerandi mei Magistri), de hoc 
gravi themate disserere conatus sum, cuius schema sapienti vestro 
iudicio subiiciendum necessitas et rei convenientia requirit. 

In hac igitur thesi conficienda, quam vestro nomini inscribere 
pergratum mihi est, illud imprimis prae oculis habui, ut mei grati 



(i) Isti sunt : FRANCISCUS ROBERTI : Professor Institutionum I. C. ; Iudex pro- 
synodalis in Vieariatu Urbis ; Consultor S. C. Sacramentorum ; 
Rector Pont. Seminarii Vaticani. * 

ROBERTUS VICENTINI: Professor I. Publici et Internationalis ; In 
Curia Romana Advocatus ; Promotor Iustitiae in S. R. Rota ; Nunc 
(ab anno 1921) Archiepiscopus Helenopolitanus et in Difcione Hollan- 
dica Internuntius Apostolicus. 

P. PHILIPPUS MAROTO : Professor Textus I. C. ; Consultor SS. CC. 
S. Off. Conc. et Relig. ; Nunc (ab anno 1921) Cons. Propagand. Fid. ; 
Iudex pro-synodalis in Vicariatu Urbis ; Proeurator Q-eneralis 
. Miss. Fil. Imm. Cor. B. M. V. ' 

IACOBUS SOLE : Textus Can. Professof ; In Curia Romana Advoeatus ; 
Supremi Tribunalis Sign. Apost. Prael. Referendarius ; Consultor 
S. C. Conc. et Com. Pont. ad Codicis Canones autbentice Interpre- 
tandos ; Nunc (a mense Oct. 1920) Auditor S. R. Rotae. 

(2) XI Conf., c. xiv. 



et berievolentis animi sensus vobis aliquo modo exhiberem, qui in 
praelectionibus iuris canonici tradendis apud praefatam seholam, 
mentem meam, ea qua polletis scientia et perspicuitate, informare 
sategistis. 

Ceterum si quid in hac thesi a veritate alienum vel minus recte 
expositum invenietis, aperte profiteor, me animadversiones vestras 
libenti animo excepturum ad plenum veritatis triumphum, ad maius 
Ecclesiae emolumentum, ad maiorem Dei gloriam et honorem. 

Fausta quaeque a Deo scientiarum Domino vobis adprecatus, 
vocari cupio sincero cordis affectu 

Infimus discipulus 

Bomae, acribebam ad " S. M. dei Miracoli ", ~" 

die 20 septembris 1920. 

I. L. 



Approbationes et Gommendatitiae 



Rev.me Pater, 

Gratulor tibi quod vix obtinueras Iuris lauream, statim fueris 
aggressus scripto Ius exponere, immo quod' titulum inter difficiliores 
Iuris nostri suseeperis illustrandum ; sed magis adhuc gratulor quod 
rem bene perfeceris: iis namque canonistam optimae spei te ipsum 
ostendisti. 

Bono igitur animo perge in inceptis, nec calamum deponas, quin 
e contra novis exercitationibus alia Iuris capita vel potius universum 
Ius canonicum publice patefacere contendas. 

Tuus addictissimus 

Roroae, mense Novembri 1920. 

Philippus Maroto, G. M. F. 

Consultor S. Officii et SS. OC. Concilii et Religiosorum, 
Professor Textus Iuris Canonici in Athenaeo Pontif . Seminarii Romani. 



Franciscus Roberti 

Ioanni Lacau 

Salutem plurimam in Domino dicit. 

Perspicuam a te confectam disputationem de tit. III L. I Codicis 
Iur. Can. laeto animo excepi libenterque perlegi. Est sane quod tibi, 
olim discipulo, nunc doctori egregio et amico carissimo, magnopere 
gratuler, cum quae in scholis didiceris, multis, praesertim ex re phi- 
losophica, additis 7 omnibusque opportune digestis, dilucide exposueris. 

In optatis mihi est, ut alia de iure canonico opera, cuius studio 
pro tua intelligentia semper toto animo insistis, mox sis editurus. 

Tibi in Christo addictissimus 

Romae, Kal. Dec. a. 1920. 

Francisgus Robbrti, 

Consultor S. C. Sacramentorum, Rector Pontificii Seminarii Vaticani, 
Professor Iuris Can. in Pacultate Iuridica Pontificia. 

Reverendissime Pater : 

Oblectanrine magno dissertationem « De Tempore »,perlegi, quam 
nuper concinnasti et mihi meisque in magisterio sociis humaniter 
dicare voluisti. Opusculum tuum, ad rectam nonnullorum canonum 
Codicis interpretationem utilissimum, laude dignum est ac omnibus, 
qui Iuris Canonici studio vacant, valde commendandum. Dum, igitur,, 
tibi gratulor ex animo debitasque ob tui benevolentis animi pignus 
gratias ago, vehementer te hortor ut, ad Dei gloriam et Ecclesiae 
decus, alia, eaque maiora, id genus opera exares. Vale. 

Tibi addictissimus 

Bomae, 7 Decembris 1920. 

ROBERTUS VlCENTINI, 

Promotor Iustitiae in S. R. Rota 

Prof. Iur. Internationalis 

in Faoultate Iuridica Pont. Seminarii Romani. 



Reverendissime et CarissimefPater-: 

Optime « De Tempore » scripsisti. Dum tibi gratulor et quam 
maximas gratias ago de Opere, etiam meo nomini inscripto, te enixe 
hortor, ut tenvpore iugiter utaris, sicut de eo scripsisti. 

Addietissimus 

Romae, die 27 decembris 1920. 

Prof. Iagobus Sole, 

Auditor S/B. Rotae. 



-O-OO^OOO- 



Jlod Me\A,eQO\>o6 jleckoteS 



Fortasse aliquis iam miratus fuerit, nos prioribus duabus 
partibus, « philosophica » scilicet et « scientifica » tamdiu 
fuisse immoratos, cum tamen mens nostra praecipue foret 
commentarium in III Titulum Codicis componere. 

Quamobrem ne offensioni locus daretur et obiectionis prae- 
cavendae causa, opellam nostram sub « generico » titulo inscri- 
psimus « DE TEMPQRE ». 

Posito nempe huiusmodi titulo, conveniens erat nonnullas 
metaphysicas notiones tanquam fundamenta tradere, scilicet 
lectorum oculis subiicere definitionem aristotelico-scholasticam 
« de tempore » : quod argumentum, quamquam paulo fusius 
a nobis tractatum est, revera tamen, perspecta rei amplitudine 
ac praestantia, multa brevitate laborare perspicuum est. 

Scientificam partem magis illustrandam curavimus, cum 
faaec necessdria sit tum ad plenam quarumdam normarum III 
Tituli Codicis intelligentiam, tum etiam ad revocandas in me- 
moriam eorum, qui iuris studio favere incipiunt, astronomicas 
illas notiones quas quidem in « Gymnasiis » et « Lyceis » olim 
didicerant, sed, malo fato, oblivioni tradiderant, non obstan- 
tibus Summorum Pontificum praescriptionibus, quae in pro- 
grammate reperiuntur, sic inscripto: « ORDINAMENTO DEI 



A,* of mmich *y u 

SEMINARI, % aprile 1920 ». Ibi enim, inpag. 26, ita legitur: 
« Lo studio della filosofia razionale deve essere accompagnato 
da quello di altre scienze, quali la matematica, la fisica, 
Fastronomia, le scienze naturali, etc. ». 

Quoad vero partem iuridico-canonicam, fatemur hanc pro- 
fecto maiorem explanationem fuisse merituram, praesertimque 
principia evolvenda esse quae saepius in usum venire possint, 
singulos casus accurate declarando in quibus adhibendae sint 
« regulae de tempore » in diversis Iuris partibus. Verum haec 
plenior et diligentior disquisitio de singulis canonibus, qui 
passim in variis Codicis Libris ac Titulis inveniuntur, nos ab 
incepto proposito removeret, et convenientes ac rationabiles 
huius opellae limites praetergrederetur. Id forsan, Deo favente, 
« opportuniore tempore » perficere conabimur. Interea « tempus 
urget », quia non pauci fideles amici, professores et condisci- 
puli instant, ut quam primum thesim nostram exseramus. Eam 
igitur, qualiscunque sit, publici iuris faciendam tradimus, 
veniam postulantes si quid in ea desideretur aut minus recte 
perfecteque dictum deprehendatur. Ceterum, studiosi lectoris 
animadversiones libenti gratoque animo suscipiemus, novae 
editioni maxime profuturas. 

Valete et « longum » vivite « tempus » 

AUGTOR. 



DE TEMPORE 



=>««; 



PRAENOTANDA 

SEU 

INTRODUCTIO GENERALIS TOTIUS DISSERTATIONIS 



1. — Quaestionem sumimus pertractandam « Be Tempore », 
quae prodesse aliquo modo possit ad interpretationem Tituli 
tertii codicis Iuris Canonici, qui inscribitur « De temporis sup- 
putatione ». 

2. — Haec est materia prorsus nova in disciplina iuridica, 
cum de ista non habeatur specialis tractatio in iure antiquo; 
sed est materia maximi momenti et quidem generalis, quia 
non ad aliquam iuris partem coarctatur, sed ad omnia insti- 
tuta iuridica plus minusve extenditur, seu per integrum fere 
ius patet, ita ut quotiescumque de tempore agatur in quo- 
libet negotio iuridico, ad normam huius tractationis definiri et 
supputari debeat (can. Sl). 

3. — Excipiuntur tamen sequentia : 

1) Quando agitur de re liturgica (ibid.) y de qua Codex novus 
plerumque nihil decernit (can. 2). 



- 12 - 

2) Quando expresse aliud statuitur (ibid.), sive a iure sive 
ab homine. Ita, v. g.: A) A iure, seu ab ipsa lege, statutum 
est, quod tempus urgendi contractuum obligationes determinatur 
primo a libera paciscentium voluntate et in eius defectu a 
praescriptionibus iuris civilis, in territorio vigentis, ubi contractus 
initus est (can. 33, § 2). Item a iure statutum est, quod dies 
affixa pro lucranda aliqua indulgentia non computatur, ad nor- 
mam huius tractationis, a media nocte ad mediam noctem, 
scilicet per spatium 24 horarum, sed a meridie diei praece- 
dentis usque ad mediam noctem, quae statutam diem claudit 
(can. 923); quod spatium, ut quisquis videt, constat 36 horis. 
— B) Ab homine autem, scilicet a superiore competente, 
determinari potest tempus servandum in suis constituendis 
ordinationibus. 

Exceptis ergo praedictis institutis et casibus, tempus semper 
supputari debet ad normam canonum Tituli tertii (can. 31). 



* 
* * 



4. — His autem praenotatis ad interpretationem canonis 31, 
qui introductorius dici potest, natura temporis prius definienda 
nobis videtur in suo ente philosophico seu metaphysico, deinie- 
illustranda et melius evolvenda in suo adspectu scienHfico et 
empirico, ut tandem facilius deveniri possit ad explanationem 
exegeticam praedictorum canonum Tituli III. Unde tres partes : 

l a parsj philosophica seu metaphysica. 

2 a pars, scientifico-empirica. 

3 a pars, iuridica seu canonica. 



PABS I. 

METAPHYSICA 



5. — Quid est ergo tempus? 

Quaestio quidem difficillima, ait enim S. Augustinus : « Si 
nemo ex me quaerat, scio; si quaerenti explicare velim, 
nescio » (1). 

Seholastici tamen, duce Aristotele, tempus definire con- 
sueverunt : « numerum seu mensuram motus secundum prius et 
posterius » (2). 

Ad quam definitionem recte intelligendam, considera im- 
primis naturam motus de quo agitur. Motus hic est actus 
successivus. Oum enim omne mobile pertranseat aliquod me- 
dium interpositum inter extrema motus, (sicut homo qui migrat 
ex una urbe in aliam, pertransit mo*tu locali distantiam quae 
dntercedit inter eas urbes et invenitur successive in omnibus 
eius distantiae partibus, numquam vero in duabus simul), 
hinc est quod in omni motu considerari possunt partes quae 
singulae respoi&dent partibus medii, quod mobile pertransit, 
sicut partes itineris distinguuntur secundum partes eius viae 
qua fit iter. Hoc vero interest inter medii ac motus partes, 
quod priores existunt omnes simul, unde totum quod eae con- 



(1) XI Conf., c. xiv. 
. (2) Arist., in 4 Phys.^c. 3. — S. Th., IV Phys, lect, 17, 

stituunt, dicitur quantum yermanens; contra, partes motns 
nonnisi suecessive existunt, unde motus dieitur quantitds suc- 
cessiva. 

Notandum insuper, quod in utroque illorum, scilicet in 
medio et in motu, nulla invenitur pars actu a ceteris divisa, 
cum nullus sit realis limes, quo una terminatur et alia incipiat ; 
sed isti limites possunt tantum intellectus operatione fingi, 
(ut puta, si lineam dividas applicatione alicuius mensurae, 
v. g. metri, eamque tria metra longam esse dicas). Omnis 
autem res eiusmodi, cuius partes non actu divisae sunt sed 
communi vinculo copulantur sine limitibus, et differunt tan- 
tum secundum positionem, vocatur quantum continuum aut 
quantitas continua. Inde est quod motus vere unus non in- 
terruptus est quaedam quantitas continua (1). 

6. — Sicut autem quantitas corporum considerari potest abs- 
tracta a quolibet subiecto et sic considerata vocatur spatium : 
ita esse rei mobilis potest considerari abstractum a subiecto 
et solummodo ut aliquid extensum in partes, secundum 
partes motus cuius subiectum est res mobilis, ita ut per partes 
motus mensuretur esse rei mobilis. Porro esse hoc modo con- 
ceptum, scilicet tanquam extensum et motu mensurabile, vo- 
catur «duratio». Quae igitur duratio, sicut niotus, quantitas 
successiva est, et quidem continua quamdiu non, est actu di- 
visa in partes, discreta autem fit id est non corrftinua si partes 
in ea intellectus operatione designantur. Haec quantitas di- 
screta est id ipsum quod vocatur numerus. 

Dicendum ergo, quod « duratio », semel ac facta est quan- 



(1) Aliter si partes essent non continuae, sed contiguae ut inter se « morulas » ali- 
quot interpositas haberent, dici deberet quantitas discreta, scil. non motus unus, sed 
collectio motuum successivorum (Brin, Philosophia Schol., t. I, n. 178). 

titas discreta per partium designationem ab intellectu vere 
vocari potest « numerus motus » i. e. quantitas discreta con- 
stituta partibus motus. 

Hic « numerus motus » est tempus. 

Ne autem qnis suspicari possit in boc numero alias partes 
considerari praeter illas, quae differunt ipsa successione qua 
aliae sunt aliis priores et posteriores, additur in definitione 
aristotelica : « secundum prius et posterius ».. Tempus enim, sicut 
motus, uti iam vidimus, essentialiter consistit in successione, 
seu in continuo et indesinenti fluxu partium quarum una 
praecedit et alia succedit. 

Tota igitur baec definitio temporis posset aliter sic expo^i: 
« Quantitas discreta partibus motus constituta quae partes sunt 
aliae aliis priores ac posteriores ». 



ie 



7. — Ita explicato conceptu metaphysico Temporis, dicen^ 
dum videtur, tot esse tempora, quot sunt motus. 

Tempus tamen a nobis concipitur, ut aliquid unum et ut 
communis mensura, cui comparamus omnes alios motus. 

Ideoque in conceptione temporis duo distinguendi sunt 
gradus, nempe a) primum concipitur duratio in aliqua re mo- 
bili et tempus tribuitur huic rei, ut accidens eius, seu ut 
mensura durationis talis rei. — b) Deinde homo cum animad- 
vertat, varios et innumeros motus inter se coexistere, natu- 
raliter inclinatur ad abstrahendum ab eis aliquam communem 
mensuram, quam possit omnibus istis applicare, quaeque 
illi prosit ad omnes eos melius cognoscendos ; quam mensu- 
ram cum oporteat esse aliquid fixum et constans necesse est 

ut sumatur ex aliquo motu uniformi cui possint commode 
comparari ceteri motus qui in mundo observantur. Hunc 
autem motum uniformem Deus nobis praebuit in telluris 
rotatione circa seipsam et circa solem (1), ex qua facti sunt 
dies et annus. Homines ergo natura impulsi ducti sunt ad 
considerandum tempus in motu apparenti solis per coelum; 
unde sol dictus est « dispensator temporum » (2), et ad sta- 
tuendas eas temporis partes quae sunt dies et anni quibus 
partibus utimur ut communi mensura ad quoslibet alios 
motus metiendos. 



* * 



8. — Dicendum superest de elementis temporis, sc. utrum 
recte dividatur tempus in tres partes, quae sint praeteritum, 
praesens et futurum, an tantum constituatur e duabus par- 
tibus sc. praeterito et futuro. 

Ad quod dubium solvendum, meminisse satis est tempus 
esse quantitatem successivam et continuam, ut iam superius 
explanatum est, in qua quaecumque indivisibilia designari 
possunt, dici debent limites non partes. Constat enim succm^ 
sione continua, sicut linea fingitur constare motu puncti; nec 
tamen punctum dici potest pars lineae, quia est aliquid in- 
divisibile. 

Porro instans praesens, seu praesens, quod dicitur nunc, 
se habet omnino in quantitate successiva, sicut punctum in 



(1) Nec iste motus terrae est uniformis, uti infra videbitur ex illuetratione scien- 
tifica, sed ita fingitur abstractione mentis. 

Altior abstractio finxit tempus mathematicum quod iuxta celebrem astronomum 
Newton, « in se et natura sua absque relatione ad externum aequaliter fluit », 

(2) Antonblli, De tempore legali, c, 1, n. 6, 

linea: non est ergo pars temporis, sed limes, seu terminus, seu 
medium, vinculum, quo iunguntur ambae illius partes, prae- 
teritum sc. et futurum. 

9. — Attamen quando dividitur tempus per applicationem 
alicuius mensurae determinatae, puta anni, aut diei, aut 
horae, potest vocari hoc nomine « tempus praesens » illa pars, 
annus sc, aut dies, aut hora, quae nec tota praeteriit, nec tota 
futura est, sed in qua invenitur instans praesens, quae pars 
opponi potest tum iis, quae totae praeterierurit et quibus 
constituitur tempus praeteritum, tum illis quae totae futurae 
sunt, quae vocantur tempus futurum. 

Hoc igitur modo intellecta, legitima est divisio temporis 
in tres partes, praeteritum sc. praesens et futurum, et recte 
concludimus cum S. Augustino (1): « Quod si nihil praeteriret, 
non esset praeteritum tempus; et si nihil adveniret, non esset 
futurum tempus; praesens autem, si semper esset praesens 
(i. e. nisi suecessive flueret) iam non esset iempus sed aeter- 
nitas » (2). 

10. — N. B. — Differt tempus ab aeternitate quia tempus 
est mensura durationis earum rerum, quae initium et nnem 
habent; aetemitas vero significat durationem, quae initium et 



(1) XI Conf., o. xiv. 

(2) II passato non e, ma se lo Jinge 

La vana rimemoranza ; 
II futuro non e, ma se lo pinge 

La credula speranza; 
II presente sol e, ma in un baleno 

Fugge del nulla in seno, 
Tal che la vita appunto 

fi una memoria, una speranza, un punto. 

« Ignoti Auctorie. 

finem non habet: unde a Boetio definitur: « interminabilis 
vitae tota simul et perfecta possessio » (1). 

Inter aeternitatem et tempus quasi medium habetur aevum 
quod est duratio rerum quae habent initium, finem vero non 
habent (cf. S. Th., Summ. Th., p. 1, q. 10, a. 1, c; ib. a. 4, 5; 
S. Aug. L. XI passim). 

Aetemitas soli Deo competit^ aevum Angelis et omni 
substantiae spirituali convenit; tempus vero rebus physicis 
proprium est. 

Cf. Brin, PMlosopMa schol., t. 1, n. 189. 

A. Audin, Compendium pMlosopMae, p. 273 et seq. 



(1) Boet., JDe consolatione philosoph., lib. V, pr. 6. 



PAKS II. 

SCIENTIFICO - EMPIRICA 



11. — His igitur praemissis de natura et definitione me- 
taphysica Temporis ad nostrum scopum quod spectat, nobis 
tradendae videntur nonnullae notiones astronomico-historicae 
quae maxime proderunt ad intelligentiam canonum Tituli III. 

12. — Iam diximus quod Sol est « dispensator temporum »; 
melius dicendum quod tempus definitur et illustratur ex motu 
Solis et Lunae. 

1) Ex Sole enim (sc. ex eius motu apparenti) habetur 
principalis divisio temporis in annos, dies et horas, quam 
egregius poeta Lamartine istis versiculis complexus est : 

Des moments les heures sont nees, 
Et les heures forment des jours, 
Et les jours forment des annees, 
Dont le sticle grossit son cours (1). 

2) Ex Luna vero habetur alia divisio secundaria in menses 
et forsan etiam in hebdomadas. 

De singulis pauca: 



(1) Quae stropha, pro iis qui gallicam linguam non callent, Ita latinis versibus 
reddi potest : 

De « momentis » horae natae, 
« Horae » vero dies explent, 
« Dies » f ormant « annos »[: late , 
Horum cursum « saecla » replent. 

13. — Quid est annus? Annus est temporis intervallum 
quo Sol zodiacum lustrat. 

Quid est dies? Dies est temporis intervallum quo Sol 
totam terram illuminat. 
Ita communiter. 
Sed magis scientifice haec mihi exponenda sunt. 

14. — Iuxta notiones astronomicas scimus terram sicut et 
alios planetas duplicem habere motum: 1) motum translationis 
circa solem, qui motus in uno anno (1) completur ab occi- 
dente ad orientem; 2) motum rotationis circa semetipsam 
qui pariter ab occidente ad orientem in uno die (2) absolvitur. 

I. — De Annis (3) 

15. — Terra suam translationem aut revolutionem circa 
Solem complet sectando lineam curvam vocatam eclipticam, 
coram qua inveniuntur duodecim constellationes, quae appel- 
lantur duodecim signa zodiaci (4), (hinc definitio, ut supra, 
« intervallum, quo Sol zodiacum lustrat » ). 



(1) Adest annus sideralis, sc. tempus illud quod terrae necessarium est ad percur- 
rendum gyrum completum seu 360°, vel 365 dierum25; adest annus tropicus, i. e. tempus 
illud transcurrens inter duos consecutivos transitus solis ad aequinoctium vernum, et 
est 365 dierum 24. Igitur annus tropicus est aliquantulum brevior quam annus sideralis, 
sc. 20 m. 23 ms. Ratio huius facti in eo sita est quod in singulis annis aequinoctium ver- 
num levem moram patitur. Annus tropicus ille est qui calendario inserviti 

(2) Melior haec expressio : « In uno die siderali ». Dies enim sideralis durationem 
semper aequalem habet. Est brevior 3 m. 55 s., quam dies solaris medius, de quo postea 
fiet sermo, qui vitae consuetudines moderatur. 

(3) Dicitur annus ab annulo cum instar annuli in se redeat. Unde Virgilius in 
Georg., lib. II, v. 402 ; « Atque in se sua per vestigia volvitur annus ». 

(4) « certis diraensum partibus orbem 

Per duodena regit mundi Sol aureus astra. s> 

(Virgilius, Georg., lib. I, v. 231). 

Huiusmodi revolutio completur praeeise spatio dierum 365, 
hor. 5, m. 48, s. 47. Sicut autem haec duratio non est exactus 
dierum numerus, et sicut pro necessitatibus et uniformitate 
vitae civilis annus dividendus est in exacto numero dierum, 
determinatus fuit pro anno civili exactus numerus dierum 365. 

Sed tunc non adest concordantia cum anno solari: sin- 
gulis enim annis adest quaedam differentia seu recessio 5 hor., 
48 m., 47 s. 

Haec autem differentia vel recessio, singulis annis facta 
additione, causa fuit, cur omnis concordantia inter annum 
civilem et gyrum perdodicum tempestatum destrueretur. 

16. — Ad remedium huic incommodo afferendum, Iulius 
Caesar, ex consilio Sosigenis, astronomi graeci Alexandriae, 
anno 45 ante aeram nostram, annum bissextilem excogitavit 
qui in hoc consistit: dinerentia vel recessio, de qua sermonem 
fecimus, realiter constans 5 horis, 48 m., 47 s., 5 ab eo trans- 
formata fuit in 6 horas (numero rotundo) et constituit quartam 
partem unius diei. Huiusmodi quarta pars sub fine annorum 
quatuor integrum diem efformat. Tunc singulis quatuor annis 
ipse addidit integrum diem anno ordinario civili dierum 365, 
quae additio efformabat dies 366. Hinc annus ille intercalaris 
bissextus vel bissextilis dicitur (1). Ista vocatur ex nomine 
sui auctoris Iulii Caesaris : « Reformatio Iuliana ». 



(1) Quoniam iste dies complemeritaris intercalabatur inter 6 m et 5m diem ante Ca- 
lendas Martii, ideoque dicebatur bis-sexto - Calendas. Hodie esset inter diem 23m et 24m Fe- 
bruarii, sc. 24 Februarii (bis). 

Cf. infra Calendarium Romanorum, n. 28. 

17. — Sed heic aderat etiam novus fons erroris. Haec 
enim differentia sex horarum in die, quam Iulius Caesar sta- 
tuerat, realiter erat 5 horarum, 48 m., 47 s., vel 0,0078, vel 
3/400 diei, quod post 400 annos exhibet novam recessionem 
3 dierum 12. 

Una ex consequentiis huius erroris fuit quod aequinoctium 
vernum quod, anno 325, secutum fuerat die 21 martii, 
anno 1582, locum habuit die 11 martii, sc. regressum fecerat 
circiter 10 dierum (exacte autem 9 dies 8 ; iste enim numerus 
est revera derivatio recessionis initialis 0,0078 multiplicatae 
per numerum annorum decurrentium inter annum 324 et 1582). 

18. — Ut autem definitiva concordantia restitueretur, 
Summus Pontifex Gregorius XIII statuit: 1) Ut post quartam 
diem octobris anni 1582, sequens dies non egset dies quinta 
octobris, sed deeima quinta. Isto enim modo cessabat ille 
decem dierum regressus, seu retardatio, de qua supra locuti 
sumus, et aequinoctium vernum iterum adducebatur a die 
undecima ad diem vicesimam primam martii. Et ita error, 
qui in praeteritum tot annorum circulis irrepserat, in mo- 
mento temporis fuit correctus. — 2) Ne autem hic error 3 dierum 
12 in quadringentis quibusque annis in posterum amplius 
renovaretur, statuit praeterea, ut in singulis quadringentis 
annis fieret obtruncatio trium dierum, videlicet quod circa 
quatuor annos saeculares, qui iuxta Iulianam Eeformationem 
esse debebant omnes bissextiles, unus tantum esset bis- 
sextus. 

Ita annus saecularis 1600, qni primus successit anno 1582, 
fuit bissextus (fuit igitur 366 dierum). 

Annus 1700 non fuit talis: (igitur 365). 
Annus 1800 non fuit talis: (igitur 365). 
Annus 1900 non fuit talis: (igitur 365). 
Annus 2000 erit bissextus: (ergo 366). 
Atque ita successive... 
Haec autem ex nomine sui auctoris Gregorii XIII appel- 
latur: « Beformatio Qregoriana » (1). 

19 # — B n igitur quomodo ex Beformationibus luliana et 
Oregoriana, annus civilis in omnibus punctis concordat cum 
anno solari, cum iuxta casus constare possit vel 365 vel 366 
diebus. 

II. — De Diebtjs 

20. — Scimus quod terra gyrum faciens super semetipsam 
spatio unius diei, exhibet successive soli omnia puncta suae 
circumferentiae aequatorialis, quae est secta in indefinitum 
numerum punctorum ab aliis circumferentiis, quae dicuntur 
meridiani. 

Ex quo sequitur quod dies verus seu solaris est illud 
intervallum, decurrens inter duos transitus superiores conse- 
cutivos solis ad meridianum unius loei: « tempus locale verum » 
(ean. 33). 

Ex. gr.: adest vera meridies in urbe Eoma, tempore 
transitus superioris solis ad meridiem Eomae. 



(1) Adhuc tamen remanet levis error : Annus enim gregorianus eat nimis longus 0,0003 
(quovis anno). Id autem formabit 3 dies post 10.000 annos, vel unum diem post 3333 annos. 
Idcirco propositum fuit non considerare tanquam bissextilem, neque annum 4000 neque 
integros multiplos eiusdem anni. 

21. — Sed dies solaris (verus) non habet constantem dura- 
tionem; attenta enim variatione celeritatis terrae circa solem (1) 
et inclinatione eclipticae snper aequatorem (2) dies solares 
(veri) non snnt aequales inter se. Nequeunt igitur adhiberi 
tanquam unitas temporis pro consuetudinibus vitae civilis. 

En ratio ob quam excogitatus fuit alter Sol qui se moyet 
motu (3) uniformi super aequatorem; et appellatur dies so- 
laris medius tempus decurrens inter duos transitus istius solis 
ad meridianum loci: « Tempus locale medium » (can. 33). 

22* — Solummodo per quatuor vices in anno vera me- 
ridies coincidit cum meridie media: scilicet circiter diebus 
15 aprilis, 15 iunii, 1 septembris, 25 decembris; quovis alio 
anni momento, vera meridies est sive anticipata sive retatv 
data super meridiem mediam, et dicitur « aequatio temporis » 
differentia exurgens inter horam mediam et horam veram. 
Haec differentia tamen nnnquam est valde notabilis quia 
maximus eius valor non attingit 17 minuta (4). 



(1) Haec celeritas, eo magis est rapida, quo tellus plus appropinquat soli. 

(2) Planum eclipticae est inclinatum super planum aequatoris terrestris gradibus 23 
et 1^2, vel, aliis verbis, axis terresfcris, qui movetur circa solem semper modo parallelo 
sibimetipsi, est inclinatus super planum eclipticae gradibus 23 122. 

Ex bac autem dispositione consequitur quod terra, in sua annua revolutione circa 
solem, invenitur successive sive ad altitudinem solis (tempore verno et autumnali), sive 
ad gradus 23 1^2 inferius (tempore aestivo), sive ad 23 1^2 superius (tempore hiemali). 

Quando terra attingit altitudinem solis, duo poli sunt pariter distantes ab boc astro, 
et consequenter circulus illuminationis confunditur cum meridiano, et in isto casu dies 
est aequalis nocti in duobus bemispberiis ; boc autem appellatur aequinoctium, pbeno- 
menum quod renovatur die 21 martii (aequinoctium veris) et die 22 Septembris (aequino- 
ctium autumni). 

Exceptis bis duobus casibus, terra est vel supra vel infra solem, circulus illumina- 
tionis amplius non coincidit cum meridiano, sed cum isto format angulum quotidie in 
augmento, donec attingat gradus 23 1?2 : tunc babentur solstitia 1) aestiva, a die 21 Martii 
usque ad 21 Iunii (bic est extremus limes in quo dies sunt longiores in bemispberio bo- 
reali) — 2) hiemalia, a die 22 Septembris usque ad 21 Decembris, ultimus limes in quo 
noctes in eodem hemispberio perveniunt ad suam maximam magnitudinem. 

(3) Motu scilicet apparenti, quia revera motus est terrae et non solis. 

(4) Diaria « Annuaire du Bureau des Longitudes » et « La connaissance des temps > 
indicant, singulis anni diebus, horam mediam in vera meridie. 

III. — De Hoeis (1) 

23. — Dies solaris medius divisus est in 24 horas. 

Id significat quod, in hoc 24 horarum spatio, terra (uti 
supra diximus) exhibet successive Soli omnia puncta suae 
circumferentiae aequatorialis, scilicet suos 360 gradus (360° 
cum aliqua insuper fractione gradus (cf . p. 20, not. 2). 

Consequenter : 

Una hora aequivalet 360°/24 = 15° 

Unus gradu§ aequivalet 60 m /l5 = 4 minutis. 

Quapropter quando in urbe Eoma est meridies a) est 
hora ll a cum 40 minutis in civitate TaurineDsi, quae sita 
est ad 5 gradus in occidente Eomae; b) est hora 12 a cum 
8 minutis Neapoli, quae civitas sita est ad 2 gradus ad 
orientem Eomae. 

Eeciproco modo, si est 13 h , 14 h , 15 h , etc, in quadam 
regione quando est 12 h. in primo meridiano, concludendum 
est quod ista regio invenitur ad 15°, 30°, 45°, etc. longitu- 
dinis orientalis... Atque ita porro... 

24. — Ad vltandam hanc horarum diversitatem quae 
magnum afferret detrimentum necessariae publicorum nego- 
tiorum uniformitati in eodem territorio, excogitata fuit hora 
legalis, quae suppeditatur ab unico meridiano principali ali- 
cuius regionis, applicata singulis locis comprehensis in hac 
regione: « tempus legale regionale » (can. 33). 

Ita, exempli gratia: 

Hora legalis regionalis pro tota Italia datur a meridiano 



(1) Dictae sunt horae a Sole quem Aegyptii Horum vocalbant (ANTONELiii, De Temp. 
leg., o. in, n. 40). 



— 26 — 

Aetnae, ad 2°, 31 orientalem ' Romae. Idem meridianus, ex 
eonventione, totum fusum horarium moderatur, qui Europam 
centrdlem compleetitur (scilicet Helvetiam, Germaniam, Au- 
striam, Svetiam, Norvegiam, Danimarcam). 

In Gallia (et Algeria) hora legalis regionalis statuta est, 
ex lege diei 9 martii 1919, aequalis horae mediae observatorii 
seu speculae Greenwich, ad 9 m. 20 s. ad occidentem Lutetiae 
Parisiorum. Hic meridianus Greenwich, ex conventione, est 
in medio primi fusi horarii complectentis onmem Europam 
Occidentalem sc. Britanniam, Hollandiam, Belgium, Galliam, 
Hispaniam, et Lusitaniam (1). 

Horarum differentia inter has duas regiones (Italiam et 
Galliam) est praecise unius horae, quia Aetna invenitur ad 
gradum 15 a Greenwich (cf. supra n. 23). Quando igitur est 
meridies in horologiis gallicis, horologia italica exacte tredecim 
horas indicant. 

25. — Haec omnia praenotanda erant ad intelligentiam 
temporum, de quibus agitur in can. 33, § 1 

1 — tempus locale verum \ 
sc. 2 — tempus locale medium [quae tria tempora 
3 — tempus legale regionale) 
determinantur, sive ex solo motu solis, sive ex motu solis 
modiflcato, iuxta exigentias rei publicae et conventiones po- 
pulorum. 

26. — Quod autem attinet ad illud quartum tempus in 
in eodem can. 33 dictum « legale extraordinarium », haec est 



(1) Tertium fusum horarium est Europae orientalis (Russia et Status Balcanici) a4 
gradum 30«m ad Orientem G-reenwicli. 

La Repubblica Argentina ha adottato il fuso orario di Greenwich, che anticipa 
di un quarto d'ora Vora ufflciale (Osservatore Romano, 6 Maggio 1920). 

quaedam transitoria modificatio temporis legalis regionalis, ab 
auctoritate competenti inducta, propter aliquam causam extra- 
ordinariam seu aceidentalem. Ita factum est a tempore belli, 
per anticipationem unius horae tempori ordinario, seu legali 
regionali, quae renovatur singulis annis in statione verna et 
aestiva. 

IV. — De Mensibus 

27. — Iam vidimus de divisione temporis in annos, dies, 
et horas. Haec autem alia divisio anni in 12 menses facta 
fuit iuxta lunationes a Numa Pompilio. 

Scimus enim ex astronomiae notionibus, quod terra, in 
suo indesinenti gyro circa solem, incessanter est comitata a suo 
satellite i. e. a Luna. 

Luna gyrum exequitur circa terram in diebus 27 et 1/3 (1). 

Luna circuit super semetipsam tempore pari. 

Sed ipsa complet 29 dies et 1/2, vel 29 d. 12 h., m. 3, 
ut bis successive redeat in faciem solis, sc. inter duas novas 
lunas consecutivas. 

Haec ultima periodus appellatur revolutio synodiea, quae 
constituit lunationem seu mensem lunarem, quo perdurante, luna 
transit per diversas phases sibi succedentes ad intervallum 7 
circiter dierum, et appellantur nova luna, primum quartum, 
luna plena, ultimum quartum. 

28. — Paulatim tamen, decursu temporum, huiusmodi origo 
lunaris mensium visa est inconveniens et per consuetudines 
locorum pristinam naturam amisit. 



(1) Praecise 27 dies, 7 horae, 43 minuta, 11 secunda, 5. Id appellatur revolutio side~ 
ralis lunae. 

Iulius Caesar conseryans anni divisionem in 12 menses, 
durationem cuiuslibet mensis independentem efEecit a luna- 
tione, eam determinando iuxta actuale Calendarium in pe- 
riodos dierum 31, 30, 28, (1) (et aliquando 29 dierum). 



Ita: 








Ianuarius 


habet 


dies 


31^ 


Februarius 


» 


» 


28 


Martius 


» 


» 


31 


Aprilis 


» 


» 


30 


Maius 


» 


» 


311 


lunius 


» 


» 


30 ! 


Iulius 


» 


» 


31 


Augustus 


» 


» 


31 1 


September 


» 


» 


30 


October 


» 


» 


31 


November 


» 


» 


30 


December 


» 


» 


31 



Inducta postea modificatione 
anni « bissextilis », Februa- 
rius constat 29 diebus, ut 
vidimus supra. 



In consuetudinibus vero mtae civilis tres in mense nu- 
merabantur dies principales, 

1 — Kalendae, seu primus dies mensis, 
scil : 2 — Nonae, quintus dies, aliquando etiam, septimus 
3 — Idus, 13 UB dies et aliquando 15 us 

Caeteri dies mensis computabantur cum relatione ad 
istos, iuxta 

Calendarium sequens: 



(1) Trenta giomi han Novembre Triginta Aprilis, Jnnius, Septemque, N"ovem4ue 

Gon April, Giugno e Settembre; Uno plus alii; viginti Pebruus octo. 

Di ventotto ve n'ha uno, At si bissextus fuerit, superadditur uttus ; 

Tutti gli altri rthan trentuno. Et tunc bis sexto Marti conscribe Kalendas. 
« Ignoti Auctoris ». Ephemerides Liturgicae (XX) anno 1906, p. 633. 

29. — Ecclesia tamen annum lunarem servatum voluit in 
determinatione sui Calendarii liturgici (1). 

Veteri etiam Calendario Eomanorum adhuc utitur Eccle- 
sia in editionibus Martyrologii Eomani. 

In ceteris vero disciplinis, iam a pluribus annis, huic 
antiquae computationi valedikit. 

V. — De hebdomadis 

30. — Mhil addendum videtur, quia sunt omnino inde- 
pendentes a divisione anni in dies et menses et etiam a 
motu solis, licet forsan aliqualem habeant relationem, quoad 
originem et divisionem in 7 dies, cum variis Lunae modi- 
ficationibus, quae fiunt, uti vidimus supra, cum intervallis 
7 dierum. 

« Forsan » diximus, quia verius dicendum est quod di- 
visio temporis in hebdomadas antiquissima esfy cum iam in 
usu fuerit apud multos veteres populos. 

Nonnulli asserunt quod originem ducat a septem diebus 
creationis mundi. 

Quidquid autem sit de earum antiquitate, certum vi- 
detur dies hebdomadae nomen sumpsisse a septem princi- 
palibus Planetis sc. diem secundam a Luna, tertiam a 
Marte, quartam a Mercurio , quintam a Iove , sextam 
a Venere, septimam a Saturno, diem vero primam a 



(1) Calendarium liturgicum dependet a Luna in eo quod spectat determinationem 
diei Paschatis, a qua dependent festa molilia. Pascha enim celebratur in ea dominica, 
quae immediate sequitur plenilunium. Hoc autem locum habet post aequinoctium vernum. 
Sicut autem supponitur huiusmodi phaenomenum quovis anno verificari die 21 Martii, 
exinde sequitur, quod ]Pascha nequeat accidere neque ante diem 22 Martii, neque post 
iiem 25 Aprilis. 

Sole (Sunday, lingua anglica, Sonntag, lingua germaniOa) 
quae postea Dies Dominica a Besnrrectione D. 2S". I. C* dicta 
fuit (1). 



31. — Haec onmia pertinent ad temporis supputationem, 
ut ita dicam scientificam, quae dividitur, ut iam vidimus, in 
Localem (tempus verum et medium) et in legalem (tempus 
regionale et extraordinarium. 

Est autem et alia supputatio quae dicitur vulgakis seu 
usualis: et haec potest esse etiam sive legalis sive hcalis: 

1) Legalis, inquam, quae in usu venit totius communi- 
tatis seu multitudinis, et a iure confirmatur (cf. can. 32, § 2); 
ita v. g. nomine anni communiter intelligitur, et a iure con- 
firmatur, spatium 365 dierum (licet revera aliquando ha- 
beatur plus quam 365, quod scientifice demonstratum est). 
Item, nomine mensis communiter accipitur, et a iure confir- 
matur, spatium 30 dierum (licet haec supputatio non sit 
uniformis, ut iam vidimus nn. 16, 28). 

2) Localis, quae in usu est alicuius peculiaris loci, et 
ideo variari potest iuxta diversorum locorum consuetudines 
(cf. can. 33, § 1). Ita, v. g. Eomae, in Ecclesiis et in nonnullis 
Institutis et Collegiis, horae pomeridianae mutabiles sunt, et 
mensurantur incipiendo a sonitu campanarum vespertino pro 



(1) Videas etiam sequentia disticha a cl. B. Veeghbtti SS. BR.JCongr. hymnographo 
conoinnata : 

Perlege, docte Pater, DE TEMPORE scriptor opellae, 
Contentam claris versibus HEBDOMADAM : 
Prima dies SOLIS, LUNAE altera, tertia MARTIS, 
Quarta est MERCURII, feria quinta IOVIS, 
Sexta dies VENEBIS, SATURNI septima; nunc] SOL 
SOLIS IUSTITIAE denotat esse diem 
Auguror, ut felix, longae post gaudia vitae, 
Aeternos vivas SOLIS in arce dies ! 

salutatione « Angelus Bomini », qui mutatur per unum qua- 
drantem singulis octo, vel novem, vel decem vel etiam tredecim 
diebus, ut videre est in Tabella pel suono delV « Ave Maria » 
a tempo medio astronomico » cf. infra p. 38. 

32. — Quae omnia complecti possunt in schemate sequenti: 

SCHEMA - SYNTHESIS 



Iquae unice pendet a consuetudinibus 
particularibus locorum: v. g. Romae, 
_, , ^ una y^Qj.^ ^ ue b orae an t e « ^ve Maria » 

vespertinum. 



I. 

Usualis 

seu 
vulgaris 



2) legalis, 



Supputatio 
temporis 



II. 

Scientifica\ 



seu communis, quae in iure accipitur 
ex communi modo loquendi totius 
multitudinis : v. g. in iure nomine 
mensis venit spatium 30 dierum, annus 
spatium 365 dierum, licet talis nume- 
ratio non sit semper aequalis (1). 

a) verum, quod unice pendet a relatione 
solis cum meridiano loci. 

1) tempus 1 ft) medium, quod. pendet a relatione so- 
locale l liscummeridianoloci,a<M£ta 

tamen aliqua modificatione 
scientifica ad regularitatem. 

a) regionale, quod lex determinat modo 
ordinario pro tota aliqua re- 
gione, habita ratione alicuius 
meridiani principalis quod 
fit commune omnibus locis 
istius regionis. ^ 

b) extraordinarium, quod lex deter- 
minat pro tota aliqua regione, 

, in casu aliquo accidentali, 

\ seu extraordinario. 



2) tempus 
legale 



(1) Reapse Codex expresse non habet hanc distinotionem inter nsualem legalem et 
usualem localem, quia loqnitur tantum de usuali locali (can. 33, § 1), sed nonne implicite 
etaliam admittit (quam vocamus legalem) in can. 32, § 2? 

paes m. 

IURIDICO-CANONICA 



33. — Ex omnibus praecedentibus iam liquet illustratio 
iuridico-canonica Tit. III, cui tamen praemittere oportet 
duo principia quae legislator in mente habuit, dum ela- 
boravit novam disciplinam de supputatione temporis, 
quaeque maxime proderunt ad rectam interpretationem ca- 
nonum : 

l m Principium : Nisi aliter notetur, tempus sumatur 
semper physice et non moraliter (1). 



(1) Ita D'Annibalb, Summ. Theol. Mor., p. I, n. 39; in his enim quae natura aut iure 
determjnata sunt non est locus morali aestimationi. ' 

Si ergo tempus nondum advenerit, etsi minima pars desit, opus fleri nequit; 
et si tempus iam expletum est, nequit opus neo ad minimum momentum protrahi. 

Unde v. gr. si quis paulo post mediam noctem, sc. post primum tantum 
horologii ictum, qui horam 24m denuntiat, aliquid per modum cibi aut potus su- 
meret, iam ieiunium ad Sanctam. Communionem praescriptum frangeret (can. 808; 
can. 858, § 1). 

Itemque invalide ad novitiatum vel ad professionem admitteretur vel etiam matrimo- 
nium contraheret qui aetatem canonicam non omnino complevisset, etiamsi ad explendum 
annum deesset tantum unus dies, vel una hora, vel minimum etiam momentum (c. 555 ; 
c. 573; c. 1067, § 1). 

Item dicatur de aetate requisita ad ordines sacros recipiendos, pro qua, olim, lex 
tridentina (sess. 23, c. 12, De Refor.) late et moraliter interpretari solebat, nunc varo, ex 
can. 975, physice omnino et stricte sumenda est, ita ut ordinari nequeat, absque dispen- 
satione, cui paucae tantum horae desint. 

Cfr. Makoto, Institutiones (1918), 1. 1, n. 257, et seq. 
S. Alph., Theol. Mor., 1. VI, n. 

2 m Principium : Tempora sint semper absolute completa 
et integra; nisi aliud cautum sit (1). 

Ex quibus principiis sapientissime constitutis, iam vi- 
gere cessarunt ista duo axiomata: « Parum pro nihilo repu- 
tatur — Dies incepta habetur pro completa » (2), quae hucusque 
nimis invaluerunt apud Canonistas et praesertim apud Mo- 
ralistas ad solutionem multarum dubietatum, necnon aliquando 
ad cavillationes mentis suae vindicandas (3). 



(1) Aliud cautum est in can. 1254, § 2, quae forsan unica est exceptio in toto iure, 
ubi statuitur legem ieiunii obligare usque ad annum 60m inceptum tantum. 

In aliis casibus, semper agitur de tempore completo, ut videre est in eodem canone, 
pro inceptione abstinentiae et ieiunii, et in cc. sequentibus: 

c. 12. Legibus ecclesiasticis non tenentur qui septimum aetatis annum nondum. 

expleverunt, nisi aliud Iure expresse caveatur. 
c. 88, § .1: Persona quae vigesimum aetatis annum expleverit, maior est; 

§ 2 : Minor, si masculus, censetur pubes a 14° ; si femina, a 12» anno completo. 
c. 331. Episcopus debet esse... annos natus saltem 30. 
c. 367. Vicarius Greneralis sit... annos natus non minus 30. 

c. 399, § 1: Expedit ut canonicus poenitentiarius... aetatis annum expleverit 30. 
c. 434, § 1; Ad Vicarii Capitularis munus deputari valide nequit qui... 30m ae- 

tatis annum non expleverit. 
c. 504. Ad munus Superioris Maioris inhabiles sunt qui eandem religionem pro- 

fessi non sunt a 10 saltem annis a prima professione... et annos 40 non 

expleverunt si agatur de Supremo religionis Moderatore aut Antistita... 

annos 30, si de aliis superioribus maioribus. 
c. 559, § 1: Novitiorum Magister sit... annos natus 35 saltem, 10 saltem annos 
a prima professione professus. 

§ 2: Socius, annos natus saltem 30, et 5 saltem annis a prima professione 

professus. 

c. 1573. Tum officiales, tum vice-officiales esse debent... annos nati non minusSO. 

c. 555. No vitiatus, ut valeat, peragi debet post completum 15m saltem aetatis annum. 

c. 573. Quilibet professionem religiosam emissurus oportet ut 16m aetatis annum 

expleverit, si de temporaria professione agatur ; 21 si de perpetua. 
c. 766. Ut quis licite patrinus in baptismo admittatur, oportet 14» suae aetatis 

annum attigerit. 
c. 975. Subdiaconatus ne conferatur ante annum 21m completum, diaconatus ante 

22m completum; presbyteratus ante 24m completum. 

(2) Olim, inter iuristas, haec regula obtinebat : Dies incepta in favorabilibus babetur 
pro completa; non autem in odiosis (cf. Maroto, Institutiones, loc. cit. 

(3) Ita v. gr. : in Antiquo Iure aetas ad valorem matrimonii requisita erat annorum 
14 pro viris et 12 pro feminis. Haec autem non ita erat absoluta quin exceptiones pati non 
posset ; addebatur enim baec clausula : modo malitia non suppleat aetatem. Ex qua restri- 
ctione non pauca oriebantur dubia necnon disputationes multae inter Doctores ad iudican- 
dum de illa malitia. 

Hodie vero simpliciter et absolute dicitur in c. 1067, § 1, « Vir ante 16m aetatis annum 
completum, mulier ante 14m item completum matrimonium validum inire non possunt 3>. 

34. — His positis iam exponitur 

I. — SUPPUTATIO GENEEALIS 

quae tota habetur in interpretatione can. 32. 

Iuxta hanc supputationem, tempus mensuratur Jioris, 
diebus, Jiebdomadibus, mensibus, annis. 

35. — Eora est 24 a pars diei, seu dies constat 24 horis con- 
tinuo et aequaliter supputandis iuxta tempus mediumj ab 
initio diei, seu a media nocte, usque ad finem diei, seu ad 
alteram mediam noctem (1). 

Ex utraque parte, sc. sive ex parte ante, sive ex parte 
post, hora debet esse semper completa et integra, ita ut si 
aliqua etsi minima pars desit primo momento, dies nunquam 
accipi possit pro integra, vel, si desit ultimo momento, dies 
nunquam haberi possit pro completa. 

36. — Dies est 7 a pars hebdomadae, seu hebdomada 7 
diebus constat, continuo et aequaliter supputandis, quorum 
nomina quisque in memoria retinet, quin opportunum videatur 
in his commorari (Cf. n. 30). 

37. — Mensis vero et annus numerationem diversam ha- 
bere possunt, secundum quod considerantur in supputatione 



(1) Ita intelligi debet initium diei, non autem ut aliqui putarunt moraliter, soilicet 
primae horae diei, seu, ut alii opinabantur, illnd spatium quod decurrit inter 6m et 9m ho- 
ram et in recitafcione Divini Ofncii vocatur «Pnm«», sed physice, sc. illud praecise mo- 
mentum quo priinus horologii ictus primam diei horamdenuntiat. — Item complementum 
diei erit praecise illud momentum quo ictus horologii ultimam seu 24m horam diei de- 
nuntiat. 

Notandum quod licet revera ista duo momenta initium et complementum coincidant 
simul, cutn agatur de tempore continuo, optime tamen eorum distinctio adnotatur in non- 
nullis viarum ferratarnm calendariis, in quibus ultimum momentum diei dicitur hora 24, 
eb primum momentum, seu initium, hora 0, ita ut sequatur ita : 0,1', 0,2', 0,5', 0,10' etc. 

3* 

legali usuali, vel in supputatione scientifica f de quibus 
actum est. 

a) In iure, seu iuxta legalem supputationem usualem, no- 
mine mensis venit spatium 30 dierum, nomine anni venit spa- 
tium 365 dierum. 

b) Si tamen mensis et annus dieantur sumendi prout 
sunt in Calendario, tune obtinet supputatio scientiflca, ex 
qua numerus dierum non est aequalis singulis mensibus et 
annis, sed aliqui menses habent 31, alii 30, unus denique 
modo 29, et modo 28 dies, dum annus aliquando constat 
365 et aliquando 366 diebus (si est bissextilis) ut videre 
est in supputatione scientifica (n. 16 et seq., n. 27, 
nota 2). 

II. — Specialis supputatio horarum 

38. — In supputandis horis diei (can. 33, § 1), 

A) Ordinarie standum est communi loci usui. 

Hic usus diversus esse potest iuxta diversitatem lo- 
corum. 

a) Oommuniter nune apud populos civiles horae com- 
putantur a media nocte (hora l a ), usque ad mediam noctem 
(hora 24 a ). 

b) Aliquando tamen instituitur dupleoc series Jiorarum, 
matutina et vespertina, ita ut horae matutinae computentur a 
media nocte usque ad meridiem (a l a usque ad 12 m ) et ve- 
spertinae a meridie usque ad mediam noctem (a 13 a usque 
ad 24 m ). 

c) Olim (ut forsan hodie in nonnullis locis) com- 
putabantur horae non a media nocte, sed ab aurora, 

seu ab ortu solis (1); quae computatio adhuc viget in 
legibus liturgicis, v. g. celebratio missae una hora ante 
auroram. 

d) Alibi computatio fit a solis occasu. Ita v. g. Eomae, 
olim, et etiam nunc in nonnullis Institutis et Ecclesiis, horae 
vespertinae supputantur a sonitu campanarum pro saluta- 
tione « Angelus Bomini », qui ordinarie fit ad occasum 



(1) V. gr. apud Romanos, hora computabatur ut 12» pars illius praeoise temporis 
quod currit inter « ortum» et « occasam» solis. Cum autem hoc tempus varietur quotidie, 
hinc etiam variabatur duratio horarum, iuxta diversitatem temporum, ita ut haberentur 
horae hibernae (breviores) et horae aesfivae (longiores). Ita, ex. gr., dies «23 decembris » 
constabat horis 8 et minutis 54; ergo singulae horae eiusdem diei erant tantum 44 minuto- 
rum cum 30 secundis. Contra, dies « 25 iunii » constabat 15 horis et 6 minutis ; illius ergo 
diei horae erant 75 minutis cum 30 secundis. Concordantia autem talis computationis cum 
tempore hodierno circiter fieri potest iuxta sequentem tabellam : 



AEQUINOCTIUM 


SOLSTITIA 




aestivum 


hiemale 


seu 








seu 


seu 


la dies veris et autumni 


la dies aestatis 


la dies hiemis 


Ortus solis: la hora — 6h 


= 4h, 27m 


r= 7h, 33m 


2a » = 7h 


= Bh, 42m, 30s 


= 8h, 17m, 30s 


3a » — 8h 


= 6h, 58m 


= 9h, 2m 


4a » — 9h 


= 8h, J3m, 30s 


= 9h, 46m, 30s 


5a » — lOh 


= 9h, 29m 


= lOh, 31m 


6a » = Hh 


= lOh, 44m, 30s 


= llh, 15m, 30s 


MERIDIES : 7a » = 12h 


= 12h 


= 12h 


8a » — 13h 


= 13h, 15m, 30s 


= 12h, 44m, 30s 


9a » — 14h 


= 14h, 31m 


= 13h, 29m 


l()a » — 15h 


= 15h, 46m, 30s 


= 14h, 13m, 30s 


lla » = 16h 


= 17h. 2m 


= 14h, 58m 


12a » = 17h 


= 18h, 17m, 30s 


= 15h, 42m, 30s 


Occasus solis = 18h 


= 19h, 33m 


= 16h, 27m 



Ut quisque videt, sola ineridies, seu hora 12a, invariabilis remanet, in omnibus tem- 
poribus, et semper cum initio 7ae horae coincidit. 

In usibus vero vitae communis, 4 distinguebantur in die partes : 
1«) « mane », ab ortu solis usque ad incipientem horam 3m ; 
2°) « ad meridiem », a 3a hora usque ad expletam 6m ; 
3«) « de meridie », ab hora 7a usque ad incipientem horam llm; 
4») « suprema. », ab lla hora usque ad 12m completam, seu ad solis occasum. 

Eodem modo dividebatur nox, ab occasu usque ad ortum solis, in 4 partes quae 
dictae sunt «vigiliae», quarum unaquaeque constabat ex 3 circiter horis, variabilis dura- 
tionis, iuxta diversitatem temporum, firmo tamen remanente initio 3ae vigiliae, quod erat 
media nox (cf. L. Lauband, loc. cit. — A. Boxler, op. cit., pag. 177. 

solis (1): et ita dicitur « una Kora, duae horae... ante « Ave 
Maria ». Cum autem occasus solis variabilis sit iuxta tem- 
pora, ita variatur et sonitus « Ave Maria », et proinde va- 
riabiles sunt horae quae ab illa supputationem habent (2). 



39. — B) « Ordinarie » diximus, quia 
sive ab homine, sive a iure. 

a) Et revera ab Jiomine datur illa 
tuitur in cit. can. § 2, de qua locuti 
introductorio, circa tempus urgendi 
ctuum quod ante omnia determinatur a 
tium. 

b) A iure vero enumerantur taxative 
nonnulla negotia, in quibus, licet alia sit 
tatio, tamen quis potest pro libito sequi 
sive verum, sive medium, aut legale, sive 
extraordinarium. 



dantur exceptiones 

exceptio quae sta- 
sumus in capitulo 
obligationes contra- 
voluntate paciscen- 

in eodem can. § 1, 
usualis loci suppu- 
tempus aut locale, 
regionale, sive aliud 



(1) Non tamen « adamussim » quia occasus solis variatur singulis diebus, non ita 
sonitus « Ave Maria », ut videre est in tabella sequenti. 

(2) Iuxta tabellam sequentem : 

TABELLA PEL SUONO DELL'AVE MARIA 

A TEMPO MEDIO ASTRONOMICO 





oke q. 




OKE q. 


14 Gtennaio 


. 17 2 


1 Agosto . 


. 19 3 


27 » » 


. 17 3 


11 » » . 


. 19 2 


9 Febbraio 


. 18 - 


21 » » . 


. 19 1 


22 » » . 


. 18 1 


31 » » . 


. 19 - 


7 Marzo 


. 18 2 


8 Settembre 


. 18 3 


20 » » 


. 18 3 


16 » » . 


. 18 2 


2 Aprile 


. 19 - 


24 » » . 


. 18 1 


15 » » 


. 19 1 


4 Ottobre . 


. 18 - 


28 » » 


. 19 2 


13 » » 


. 17 3 


11 Maggio 


. 19 3 


22 » » . 


. 17 2 


24 » » 


. 20 - 


4 Novembre 


. 17 1 


11 Giugno 


. . 20 1 


20 » » . 


. 17 - 


15 Luglio 


. . 20 - 


28 Dicembre 


. 17 1 



Dal 1° Gennaio fino a tutto Maggio la mutazione succede ogni tredici giomi, nelVAgo- 
sto ogni dieci, nel Settembre ogni otto e nelVOttolre ogni nove. 



- 39 - 

Quae negotia quatuor sunt sequentia: 

1 Privata missae celebratio ; 

2 Privata horarum canonicarum recitatio; 

3 Sacra communio recipienda; 

4 Lex abstinentiae et ieiunii servanda. 
De istis singulis negotiis pauca dicamus : 

40. — 1. Privata missae celebratio fieri potest iuxta can. 821 § 1, 
non citius quam una hora ante auroram, nec serius quam 
una hora post meridiem. — In supputanda vero tali hora, 
integrum est cuilibet eligere quodlibet ex quinque enumeratis 
temporibus sc. usuale, verum, medium, regionale et extraor- 
dinarium. 

41. — 2. Privata Jiorarum canonicarum recitatio cum sit 
« onus diei » substantialiter viget per totum spatium diei na- 
turalis sc. a media nocte ad mediam noctem. Dixi « substan- 
tialiter » quia servandae sunt liturgicae leges quoad horas 
singulas, v. gr. quoad matutinum, laudes, primam f tertiam, 
quae semper recitandae sunt ante meridiem; quoad_ comple- 
torium, quod semper recitari debet post meridiem; quoad ma- 
tutinum quod anticipari potest die praecedenti ab hora se- 
cunda pomeridiana. In omnibus istis horis attendatur, ut iam 
dictum est, unum quodvis ex quinque iam enunciatis tem- 
poribus (1). 

42. — 3. Sacra communio generatim recipitur iis tantum 
horis quibus missae sacrificium offerri potest (can. 867, § 4) 



(1) Nota tamen quod agitur tantum de «privata» missae celebratione et horarum 
recitatione, quia si, v. gr, missa sit conventualis et omcium chorale, non licebit unicuique 
eligere tempus celebrationis vel recitationis, sed boc est determinandum iuxta aliquam 
normam, quae magis accedat ad supputationem usualem localem. 



— 40 - 

et ideo videas supra n. 40; insuper ieiunium naturale a media 
nocte requirit (can. 858, § 1). Illa autem tempora eligantur 
inter quinque iam enumerata. 

43. — 4. Lex abstinentiae obligat omnes qui septimum 
aetatis annum expleverunt, lex autem ieiunii urget ab expleto 
vieesimo primo aetatis anno ad incoeptum sexagesimum 
(can. 1254, §§ 1 et 2); utraque vero observari debet per 
totum diei naturalis spatium, sc. a media nocte usque ad 
mediam noctem. 

In istis igitur quatuor negotiis seu materiis ecclesiasticis 
licet pro libito sequi unum quodvis ex illis supra enumeratis 
quinque temporibus. 

44. — Immo « licet modo unum sequi, modo aliud; sive 
altero die unum, altero die aliud; sive in prima materia 
unum, in secunda, tertia, quarta aliud » (1), dummodo tamen 
haec mutatio sive variatio non inducat certae legis vel prae- 
cepti violationem. Ait enim Lugo: « Sicut praeceptum obligat 
certo ad opus iniunctum, sic obligat ad non mutandam sen- 
tentiam, cuius mutandae libera facultas impediret praecepti 
observantiam » (2). 



(1) Maroto, Institut. (1918), t. I, n. 268 (in fine). 

(2) Lugo, De Euch., disp. 15, n. 52; cf. Gt^nicot, Theologia moralis, t. 1, n. 81 (in fine). 
Quid, v. gr., si in pervigilio Pentecostes sacerdos quidam uti vellet uno tempore ad 

coenandum quasi dies ieiunii iam esset expleta, elapsa media nocte, et altero tempore 
ad celebrandum quasi adhuc a media nocte ieiunus foret ? Male ageret. Cum enim Supe- 
rior ius habeat ad observationem utriusque praecepti, babet ipso facto ius probibendi 
variationem temporis ex qua impediretur observantia unius praecepti. 

III. — Specialis supputatio 

PIERUM, HEBDOMADARUM, MENSIUM ET ANNORUM 

45. — I. De Tiebdomadis nihil speciale occurrit dicendum, 
cum habeant, ut iam dictum est, computationem regularem et 
constantem, sive considerentur scientifice, sive in usu communi. 

46. — II. De mensibus et annis hotandum est quod isti 
possunt 1) determinate designari, sc. proprio nomine vel aequi- 
valenti; 2) vel sine ulla determinatione. 

In primo casu, sc. si menses et anni designentur proprio 
nomine, v. gr. mense februario... anno 1921, vel aequivalenter, 
v. gr. secunda mense... anno proximo futuro, tunc sumantur 
physice et naturaliter prout sunt in Calendario, iuxta suam 
numerationem scientificam (de qua in n. 16» 18, 28) sc. mensis 
28, aut 29, aut 30, aut 31 dierum, et annus 365 aut 366 
dierum, iuxta casus (can. 34, § 1). 

In secundo casu, sc. si menses et anni sine ulla deter- 
minatione designentur, v. gr. unus vel duo menses, unus vel 
duo anni (ad libitum), tunc sumantur iuxta supputationem 
usualem seu fictitiam (de qua in n. 31) sc. mensis 30 dierum, 
annus 365 dierum. 

47. — III. Ad dies quod attinet, cum isti constent plu- 
ribus (et multis) momentis, duplex distinguitur in iure sup- 
putatio : 

1) Una quae dicitur ad momenta, seu de momento ad 
momentum f in hoc consistit quod tempus incipiat a tali de- 
terminato momento infra diem, et compleatur alio determi- 
nato momento eiusdem vel alius diei. 

2) Altera quae vocatur ad dies seu de die ad diem, hoc 
significat quod tempus incipit, non ab uno infra diem mo- 
mento, sed ab ipso initio diei, seu a media nocte, et absol- 
vitur ad aliam mediam noctem, seu ad complementum diei, 
quidquid sit de praeciso momento actionis de qua agitur (1). 

Iamvero investigare oportet quando computatio fit ad 
momenta et quando ad dies et quomodo in singulis casibus. 

48. -— I. Gomputatio ad momenta (ibid. §2): 

Si terminus a quo, sc. momentum in quo ponitur actio, 
seu factum ex quo tempus enascitur, nec explicite nec impli- 
cite assignatur, ex. gr. si dicatur tantum in genere: «suspensio 
a missae celebratione per mensem aut duos annos; — tres in anno 
vacationum menses (2), tunc tempus supputetur de momento ad 
momentum, v. gr. in primo exemplo « suspensionis », incipiendo 
a momento in quo lata fuit ista poena, usque ad idem praecise 
momentum post expletum mensem; in secundo exemplo « vaca- 
tionum », incipiendo a momento ex libera voluntate determinato, 
usque ad idein praecise momentum post tres expletos menses. 
Iterum attendatur haec distinctio: 

A) Si tempus sit continuum, ut in allato primo exemplo, 
menses et anni sumantur prout sunt in calendario; 

B) Si tempus sit intermissum, ut potest esse in secundo 
exemplo, tunc hebdomada intelligatur 7 dierum, mensis 30, 
annus 865 (ibid., § 2). 

Et hoc planum est, ex numeratione scientifica, quae sola 
adhiberi potest in primo, et ex numeratione usuali, quae locum 
habere potest in secundo. 



(1) Non tamen eodem modo fit computatio « ad dies » in « antiquo » et in « novo » Iure 
(cfr. infra p. 44, nota 3). 

(2) Qui ex c. 418, § 1: conceduntur canonicis et oeneflciariis. 

49. — II. Computatio ad dies (ibid., § 3): 

Si tempus constet uno vel pluribus mensibus, una vel 
pluribus hebdomadis, aut tandem pluribus diebus, et terminus 
a quo explicite vel implicite assignetur, tune datur loous com- 
putationi ad dies (ibidem, § 3) isto modo et cum sequen- 
tibus regulis: 

1) menses et anni sumantur prout sunt in calendario, 
sc. prout revera sunt ex numeratione scientifica; nec aliter 
sumi possunt, cum agatur de tempore continuo cuius initium 
determinate assignatur (ibid., 1°). 

50. — 2) Dies vero computantur sub hac duplici ratione: 

A) Prima regula : Terminus a quo ponitur actio coincidit 
cum initio diei, sc. quando oegotium incipit ipsa media nocte, 
ex. gr. duo vacationum menses (1) a die 15 augusti (sc. ab initio 
diei 15 augusti). Tunc primus dies ad explendam numerationem 
computetur (quia est dies completus) et tempus finiatur inci- 
piente ultimo die eiusdem numeri, seu, in allato exemplo, initio 
diei 15 octobris, seu media nocte inter" 14 et 15. Et hoc plane 
constat, quia ab initio diei 15 augusti usque ad incipientem 
diem 15 octobris, certe invenies duos menses absolute com- 
pletos (ibid., 2°). 

B) Becunda regula: Terminus a quo non coincidit cum 
initio diei, sed ponitur alio quolibet diei momento, ex. gr, 
1) 14 us aetatis annus (2), pro illo qui natus non est praecise ad 
mediam noctem; 2) annus novitiatus (3), qui incipit amomento 
ingressus; sed iste ingressus non solet fieri media nocte ; 



(1) qui ex c. 465, § 2 Parocho concedi solent. 

(2) qui ex c. 88, § 2, requiritnr ad pubertatem in masculis. 

(3) C. 655, § 1, n. 2. 

3) octiduum a vacatione sedis episcopalis (1), quando ista vacatio 
non evenit praecise media nocte ; 4) decendium ad appeUandum (2), 
quod spatium computatur a momento sententiae iudicialis 
primae instantiae, quae non solet pronunciari media nocte. 
Tunc, in istis exemplis et similibus, primus dies ne computetur 
quia est mancus (et dies inceptus nunquam haberi potest pro 
completo), et tempus finiatur expleto ultimo die eiusdem nu- 
meri {ibid. 3°). 

Et hoc planum est; etenim si v. gr. annus novitiatus, 
de quo in secundo exemplo, qui incipit ad horam nonam 
diei 30 ianuarii, cessaret incipiente die trigesima ianuarii anni 
sequentis, iam non haberetur annus absolute completus, defi- 
ciente illo spatio quod currit a media nocte usque ad horam 
nonam. Et ideo cum computatio fiat ad dies et non ad momenta, 
ut vidimus, expleatur oportet expleto die 30 ianuarii (3). 



* 
* * 



51. — Sed evenire potest ut in applicatione duarum praece- 
dentium regularum, mensis de quo agitur ad finiendum tempus 
non habeat ultimum diem eiusdem numeri, v. g. si dicatur : 
« unus mensis a die 30 ianuarii », (seimus enim ex supputa- 



(1) Ex o. 432, § 1, conceditur Capitulo Ecclesiae cathedralis ad eligendum Vicarium 
Capitularem. 

(2) 0. 1881. 

(3) Ex S. C. de Relig. 3 Maii 1914, annus integer novitiatus «in posterum, non stricte 
de " hora ad horam " sed " de die in diem " intelligi debet », non secus ac « in tribus inte- 
gris annis votorum simplicium qui emissionem votorum sollemnium praecedere debent ». 

Hoc autem videtur significare annum novitiatus inceptum v. gr. die 30 Ianuarii ad 
horam nonam, finem habere eodem die 30 Ianuarii anni sequentis quacunque hora diei, ut 
infra dicetur de tribus annis professionis temporariae (n. 52). 

Non ita ex novo Iure, can. 34, § 3, n. 3, ubi ista computatio plane distinguitur ab alia 
quae locum habet pro « actibus eiusdem generis statis temporibus renovandis » (ib. n. 5). 

tione scientifica quod februarius nunquam habet 30 dies). Quid 
ergo ? Si mensis die eiusdem numeri careat, tunc pro diverso 
casu, tempus finiatur incipiente vel expleto ultimo die mensis 
(can. 34, § 3, 4°). Notentur verba « pro diverso casu » sc. 
a) incipiente ultimo die, si terminus a quo coincidat cum 
initio diei, ut in prima regula; b) expleto ultimo die, si ter- 
minus a quo non coincidat cum initio diei, ut in secunda 
regula. Ita, in exemplo allato, « unius mensis a die 30 ianuarii » 
tempus finietur a) iuxta primam regulam, incipiente die 28 a 
(vel 29 a , si bissextilis sit) februarii, b) iuxta secundam regulam, 
expleto eodem die ultimo februarii. 

Nec obiiciatur quod, in tali casu, non habetur mensis 
completus 30 dierum. — Eespondetur enim quod tempus su- 
mitur prout est in Calendario, iuxta computationem scienti- 
ficam, et ideo integrum et completum. 



* * 



52. — Denique ad absolvendam hanc materiam, sc. com- 
putationem ad dies, notetur casus sequens omnino singularis: 
(ibid. 5o) 

Si agatur de actibus eiusdem generis statis temporibus 
renovandis, ex. gr. triennium ad professionem perpetuam post 
temporariam (1) ; — triennium aliudve temporis spatium ad ele- 
ctionem renovandam» (2); — tunc, ex una parte, terminus a 
quo non coincidit cum initio diei, et ideo primus dies non 
computetur, iuxta secundam regulam; ex, alia parte, tempus 
finitur non quidem, iuxta eandem regulam, expleto ultimo 



(1) c. 574, § 1. 

(2) o. 505. 

die eiusdem numeri, sed eodem recurrente die. Notetur diffe- 
rentia verborum quae, si recte opinamur (1), non otiosa 
esse debent : non dicitur « expleto die », sed « eodem reeurrente 
die », sc. ipso praecise diei momento, quidquid illud sit, in 
quo actus renovatur eiusdem generis. 

Quid insuper? Tunc novus actus per integrum eundem 
diem poni potest (ean. 34, § 3, 5°), quia ipso momento quo 
fit renovatio actus explicit prima pars temporis. 

53. — ■ Ita in allatis duobus exemplis: 

Ad l um : Supponamus quod « professio temporaria ad 
triennium » facta sit die prima ianuarii 1917, hora octava. 
Tunc, iuxta regulam secundam, cessare deberet expleto die 
prima ianuarii 1920, sc. ad mediam noctem inter 1 et 2 ia- 
nuarii. Sed non ita est, cum enim in casu agatur de actu 
eiusdem generis renovando, quia professio temporanea non 
est nisi praeparatio ad professionem perpetuam quaedlli sine 
intermissione succedere debet, tunc ille actus, seu illa secunda 
professio, permittitur ut emittatur per integrum eundem diem 
primum ianuarii 1920, sive ad horam octavam, sive ante, sive 
post eandem. Quapropter eodem praecise momento quo eli- 
citur professio perpetua explicit tempus triennale professionis 
temporaneae. 

Nec dicas quod illud triennium non est absolute com- 
pletum, maxime si ante horam octavam emittatur professio 
perpetua. Etenim heic agitur de eodem actu « professio religiosa » 
qui nedum cessationem seu interruptionem patiatur, potius 
prorogationem et extensionem accipit, et agitur proinde de 
tempore non intermisso sed continuo, de tempore sc. quod 



(1) Non ita cl. Maroto: Institut. (1918), t. I, n. 259 (in fine), si reote suam explica- 
tionem intellexi. 

reapse non interrumpitur sed potius augetur et extenditur in 
infinitum. 

Quod si v. gr. loco renovationis professionis, locum ha- 
beret eius eessatio, vel ad tempus interruptio, tunc putamus 
triennium non esse completum nisi expleto die 1° ianuarii, 
iuxta regulam 2 am . 

Ad 2 um exemplum « de electione renovanda statuto 
tempore », eodem modo ratiocinari oportet. Cur enim nova 
electio permitti potest, etiam non expleto prioris tempore, 
sed quolibet momento eiusdem recurrentis diei? Ut in officii 
provisione non sit intermissio, et quia revera agitur de eodem 
negotio et de eodem non interrupto sed continuato tempore. 
Prius igitur tempus, nedum dicatur incompletum, maxime et 
ultra completum vocari potest. 

IV. — Tempus utile et continuum 

54. — Ad complendam totam materiam de tempore re- 
manet interpretandus can. 35, ultimus huius tituli, qui ita 
inscribitur: « Tempus utile illud intelligitur quod pro exercitio 
aut prosecutione sui juris ita alicui competit ut ignoranti aut 
agere non valenti non currat ; continuum quod nullam patitur 
interruptionem ». 

Tempus enim, de sua natura, physice et obiective con- 
sideratum, independenter a nostra intentione et voluntate, 
semper currit sine intermissione, ita ut de continuo et inde- 
sinenter momenta succedant momentis, horae horis, dies diebus, 
et ita porro. En tempus continuum. 

Sed ad supputationem eius quod attinet, non solum 
obiective sed cum aliquo respectu ad subjectum agens con- 
siderari debet, ita ut si tale subiectum ignorantia laboraverit 

quoad illud tempus, vel impeditus fuerit in sua actione, puta 

in exereitio vel prosecutione sui iuris, quoad aliquam temporis 

partem, illud tempus, vel illa pars temporis ne computetur: 

tunc enim censetur pati interruptionem et in iure dicitur 

quod non currit impedito. En tempus utile. 

Cuius distinctionis varia exempla afferri possunt, in di- 

versis materiis sive ordinis administrativi sive ordinis iudi- 

cialis. Sic v. gr. 1) electio ad aliquod omcium, de qua in 

* 

can. 161, nunquam differatur ultra trimestre utile ab habita 
notitia vacationis offlcii. Iamvero supponamus quod, expleto 
illo trimestri, electores sint impediti per 15 dies. Tunc tempus 
amplius non currit, sc. per 15 dies patitur interruptionem» 
2) AppeUatio a sententia contra Titium prolata die 5 ia- 
nuarii interponi potest intra 10 dies, sc. usque ad diem 
15 eiusdem mensis. Ita ex can. 1881. Sed supponamus quod 
sententia Titio notificata fuerit tantum die 10 ianuarii. 
Tunc a die 5 usque ad 10 tempus interrumpitur, seu non 
currit ignoranti. Iterum supponamus quod, nondum expleto 
decendio, Titio adveniat impedimentum ad agendum. Tunc 
adhuc interrumpitur tempus, seu non currit agere non valenti. 

Oum istis vel aliis similibus exemplis sufficienter innuitur 
discrimen inter tempus continuum et utile, quorum primum 
semper sine interruptione currit, alterum vero aliquando in- 
terrumpitur in favorem agentis. £Tota verba « in favorem », 
quia speciale commodum agenti affert, quod aliquo modo est 
contra ipsam naturam temporis obiective sumpti. Eapropter 
stricte interpretandum est, nec praesumitur tempus utile sed 
continuum, nisi probetur, seu nisi expresse vel implicite dicatur. 

Tempus tamen utile, sicut et tempus continuum, se- 
quitur regulas superius traditas et semper absolute completum 
et integrum esse debet. 



CONCLUSIO 



Instar coronidis, seu epilogi, sint sequentia clarissimi 
Hymnographi, superius memorati, 

DISTI CHA 

Utile scribis opus « Be Tempore » : scribere plura 

Ipse opportuno tempore ne renuas! 
Gratulor ex animo: crebro meditare, sacerdos, 

ZSTonnulla e Sacris prompta Voluminibus: 
Exiguum est yitae tempus, ceu transitus umbrae! 

Conserva tempus ! temporis hora brevis ! 
Omnia praetereunt! Deus immutabilis extat! 

Interea benedic tempus in omne Deum! 
Dum tibi tempus adest (Doctor sic Paulus apertis 

Edocet hoc verbis), usque operare bonum! 
Sic tibi decurrant felicia tempora, scriptor, 

Ut solum aeternus sit tua vita Deus! 

